CELEX: 52011DP0188
Language: sk
Date: 2011-05-10 00:00:00
Title: Žiadosť o ochranu parlamentnej imunity Luigiho de Magistrisa Rozhodnutie Európskeho parlamentu z  10. mája 2011 o žiadosti o ochranu imunity a výsad Luigiho de Magistrisa (2010/2122(IMM))

7.12.2012   
            
            
               SK
            
            
               Úradný vestník Európskej únie
            
            
               CE 377/166
            
         Utorok 10. mája 2011Žiadosť o ochranu parlamentnej imunity Luigiho de Magistrisa
   P7_TA(2011)0188
   Rozhodnutie Európskeho parlamentu z 10. mája 2011 o žiadosti o ochranu imunity a výsad Luigiho de Magistrisa (2010/2122(IMM))
   2012/C 377 E/25
   
      Európsky parlament,
   
               —
            
            
               so zreteľom na žiadosť Luigiho de Magistrisa o ochranu imunity v súvislosti s trestným konaním, ktoré prebieha pred talianskym súdom, predloženú 5. júla 2010 a zverejnenú na plenárnej schôdzi 7. júla 2010,
            
         
               —
            
            
               so zreteľom na vypočutie Luigiho de Magistrisa v súlade s článkom 7 ods. 3 rokovacieho poriadku,
            
         
               —
            
            
               so zreteľom na článok 8 Protokolu o výsadách a imunitách Európskej únie z 8. apríla 1965 a článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu,
            
         
               —
            
            
               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008 a 19. marca 2010 (1),
            
         
               —
            
            
               so zreteľom na článok 6 ods. 3 a článok 7 rokovacieho poriadku,
            
         
               —
            
            
               so zreteľom na správu Výboru pre právne veci (A7-0152/2011),
            
         
               A.
            
            
               keďže poslanec Európskeho parlamentu Luigi de Magistris požiadal o ochranu svojej poslaneckej imunity v súvislosti s trestným konaním, ktoré prebieha pred talianskym súdom,
            
         
               B.
            
            
               keďže žiadosť Luigiho de Magistrisa sa týka súdneho predvolania v súvislosti s konaním, ktoré sa proti nemu začalo viesť pred súdom v Benevente na podnet poslanca Európskeho parlamentu Clementa Maria Mastellu v súvislosti s rozhovorom, ktorý pán De Magistris poskytol 31. októbra 2009 istému talianskemu denníku,
            
         
               C.
            
            
               keďže podľa uvedeného predvolania predstavuje úryvok z tohto rozhovoru („… Mastella bol zapletený do jedného z mojich vyšetrovaní a pokúsil sa ma zastaviť“) urážku na cti, výsledkom čoho bola požiadavka o náhradu škody vo výške 1 000 000 EUR mimo nákladov na súdne konanie,
            
         
               D.
            
            
               keďže rozhovor bol poskytnutý v čase, keď Luigi de Magistris vykonával funkciu poslanca Európskeho parlamentu potom, ako bol vo voľbách v roku 2009 zvolený za poslanca Európskeho parlamentu,
            
         
               E.
            
            
               keďže v súlade s článkom 8 Protokolu o výsadách a imunitách Európskej únie členovia Európskeho parlamentu nemôžu podliehať žiadnej forme vyšetrovania, zadržania alebo súdneho stíhania vo vzťahu k vyjadreným názorom alebo hlasovaniu pri výkone svojich úloh,
            
         
               F.
            
            
               keďže v súlade s ustanovenou praxou Európskeho parlamentu skutočnosť, že súdne konanie alebo niektoré jeho aspekty patria do pôsobnosti občianskeho alebo správneho práva, nebráni tomu, aby sa uplatnila imunita vyplývajúca z tohto článku,
            
         
               G.
            
            
               keďže v čase poskytnutia uvedeného rozhovoru Luigi de Magistris zastával funkciu poslanca Európskeho parlamentu a vykonával politickú činnosť, pretože pred voličmi vyjadril svoje stanovisko k otázke verejného záujmu,
            
         
               H.
            
            
               keďže úsilie zabrániť poslancom Európskeho parlamentu vo vyjadrovaní názorov na otázky legitímneho verejného záujmu a v kritizovaní ich politických odporcov prostredníctvom súdneho konania je v demokratickej spoločnosti neprijateľné a ide o porušenie článku 8 Protokolu o výsadách a imunitách Európskej únie, ktorého cieľom je chrániť slobodu prejavu poslancov počas výkonu ich funkcie v záujme Parlamentu ako inštitúcie Európskej únie,
            
         
               1.
            
            
               ochraňuje imunitu a výsady poslanca Luigiho de Magistrisa;
            
         
               2.
            
            
               poveruje svojho predsedu, aby ihneď postúpil toto rozhodnutie príslušnému orgánu Talianskej republiky a Luigimu de Magistrisovi.
            
         
      (1)  Vec 101/63 Wagner/Fohrmann a Krier [1964] Zb. s. 195, vec 149/85 Wybot/Faure a ďalší [1986] Zb., s. 2391, vec T-345/05 Mote/Parlament [2008] Zb., s. II-2849, spojené veci C-200/07 a C-201/07 Marra/De Gregorio a Clemente [2008] Zb., s. I-7929 a vec T-42/06 Gollnisch/Parlament.